หอระฆังโบราณ เสี่ยงพัง เร่งค้ำฐานราก (คลิป)
กรมศิลปากรเข้าตรวจสอบ ชี้ปมแม่แรงเกิดมีปัญหา,อธิบดีกรมศิลปากรนำทีมงานตรวจ สอบความเสียหายหอระฆังภายในวัดพระยาทำวรวิหาร หลังทรุดตัวขณะยกฐานเพื่อบูรณปฏิสังขรณ์ พบโครงสร้างเสียหายรุนแรง เสี่ยงต่อการพังทลาย ต้องทำใหม่ให้เหมือนเดิมมากที่สุด คาดเหตุจากแม่แรงยกบางตัวมีปัญหา ขณะที่ตำรวจ สน.บางกอกน้อย อยู่ระหว่างหาตัวผู้รับผิด คาดรู้ผล 1-2 วัน,จากกรณีหอระฆังเก่าแก่อายุกว่า 200 ปี ภายในวัดพระยาทำวรวิหาร ถนนอรุณอัมรินทร์ซอย 15 แขวงบ้านช่างหล่อ เขตบางกอกน้อย กทม. ทรุดตัวทับคนงานจนบาดเจ็บ 11 คน และเสียชีวิต 1 คน ระหว่างการยกฐานเพื่อบูรณปฏิสังขรณ์ หลังเกิดเหตุหน่วยงานที่เกี่ยวข้องทั้งหมด อยู่ระหว่างพิสูจน์หาสาเหตุ รวมทั้งผู้รับผิดชอบครั้งนี้,ความคืบหน้า ที่วัดพระยาทำวรวิหาร เมื่อเวลา 10.40 น. วันที่ 26 ก.ย. นายอนันต์ ชูโชติ อธิบดีกรมศิลปากร นายอารักษ์ สังหิตกุล อดีตอธิบดีกรมศิลปากร ในฐานะที่ปรึกษาด้านวิศวกรรมโครงสร้าง กรมศิลปากร ลงพื้นที่ตรวจสอบความเสียหายของหอระฆังจุดเกิดเหตุ โดยมีทีมวิศวกรจากกรมศิลปากรและบริษัทผู้รับจ้างเข้าร่วมตรวจสอบสภาพความเสียหาย เบื้องต้นนายอนันต์กล่าวว่า ก่อนลงพื้นที่ตรวจสอบได้เรียกประชุมหารือกับหลายฝ่ายที่เกี่ยวข้องจนสามารถกำหนดมาตรการแก้ไขปัญหาไว้ 3 ข้อ ประกอบด้วย 1.สั่งให้หยุดการปฏิบัติงานทั้งหมดเพื่อหาสาเหตุ 2.หามาตรการเร่งด่วนปกป้องคุ้มครองตัวโบราณสถานไม่ให้พังทลาย ให้วิศวกรของทั้งสองทีมไปร่างแบบตัวค้ำยันให้แล้วเสร็จ และสุดท้ายให้เร่งสำรวจสภาพพื้นที่เพื่อจัดทำแผนบูรณปฏิสังขรณ์ใหม่ หลังโครงสร้างเจดีย์เสียหายทั้งหมด,นายอนันต์กล่าวต่ออีกว่า สำหรับแผนการบูรณะนั้น กรมศิลปากรได้ถอดแบบจากการสแกนภาพสามมิติ ก่อนบูรณะไว้แล้ว หลังจากนี้จะนำมาใช้ประกอบการบูรณะให้คงเอกลักษณ์เดิมมากที่สุด ส่วนค่าใช้จ่ายของการดำเนินการผู้รับจ้างจะต้องเป็นผู้รับผิดชอบทั้งหมด ด้านการเอาผิดกับบริษัทผู้รับจ้างนั้นจะต้องตรวจสอบรายละเอียดให้แน่ชัดอีกครั้ง ว่าเป็นเหตุสุดวิสัยหรือเกิดจากความประมาท เบื้องต้นทราบว่าทางบริษัทที่รับจ้างมีการจ้างทีมวิศวกรมาที่มีประสบการณ์และทำงานร่วมกับกรมศิลปากรนานหลายสิบปีมาเป็นที่ปรึกษา ที่ผ่านมายังไม่เคยเกิดเหตุการณ์แบบนี้มาก่อน ทราบว่าบริษัทผู้รับจ้างจะเข้าไปเยียวยาผู้เสียชีวิตและผู้บาดเจ็บ ที่เป็นคนงานของบริษัทอย่างเต็มที่ ทั้งนี้ กรมศิลปากรขอแสดงความเสียใจกับการสูญเสียกับญาติผู้เสียชีวิตและผู้บาดเจ็บทุกคน,ด้านนายอารักษ์กล่าวว่า ขณะนี้ตัวฐานรองรับหอระฆังมีความลาดเอียง เสี่ยงต่อการพังทลายต้องรีบค้ำยันก่อนและค่อยเสริมความแข็งแรง ยืนยันไม่สามารถคืนสภาพดังเดิมได้ทั้งหมดแล้ว ต้องดำเนินการด้านโครงสร้างใหม่หมด รวมทั้งทำรูปปูนปั้นใหม่ให้เหมือนเดิมมากที่สุด เบื้องต้นคาดปัญหาเกิดจากแม่แรงบางตัวเกิดปัญหาระหว่างยกฐาน ตอนนี้ต้องแก้ปัญหาความลาดเอียงให้กลับมาตั้งตรงก่อนแล้วค่อยยกขึ้นมาอีกครั้ง,มีรายงานว่า ก่อนหน้านี้ ผศ.ดร.ชัยณรงค์ อธิสกุล รอง ผอ.โครงการเทคโนโลยีสาขาวิศวกรรมโยธา มหาวิทยาลัยเทคโนโลยีพระจอมเกล้าธนบุรี พร้อมคณะ นำเครื่องสแกน 3 มิติ (3d scanner) เข้าตรวจสอบโครงสร้างเจดีย์ที่ยังเหลืออยู่ เพื่อวิเคราะห์สภาพความเสี่ยงปัจจุบันของเจดีย์ โดยนำข้อมูลที่ได้ไปประมวลผลกับคอมพิวเตอร์ ก่อนส่งข้อมูลให้กรมศิลปากรดำเนินการต่อ,ขณะที่ในส่วนของการหาผู้รับผิดชอบในเหตุครั้งนี้นั้น ร.ต.อ.พีชญา ฮะวังจู รอง สว. (สอบสวน) สน.บางกอกน้อย เปิดเผยว่า เบื้องต้นนัดหมายให้นางหยาดวนา ประเสริฐสม อายุ 48 ปี หัวหน้าคนงานบริษัท ฟีเนส ซอยด์ เทสติ้ง จำกัด ที่เป็นบริษัทรับช่วงมาจากบริษัทปรียะกิจ จำกัด เข้าให้รายละเอียดทั้งหมด แต่นางหยาดวนาขอเลื่อนนัด อ้างไม่สะดวกเพราะต้องไปจัดงานศพให้ลูกน้องที่เสียชีวิตในที่เกิดเหตุ แต่รับปากจะรีบเข้าพบให้เร็วที่สุด เบื้องต้นยังไม่มีการแจ้งข้อกล่าวหากระทำการโดยประมาททำให้ผู้อื่นถึงแก่ความตายและบาดเจ็บสาหัสกับผู้ใด เนื่องจากต้องตรวจสอบหาผู้รับผิดชอบในการคุมงานครั้งนี้ คาดว่าจะรู้ผลภายใน 1-2 วัน,สำหรับอาการผู้บาดเจ็บทั้งหมด 11 คน ที่รักษาตัวอยู่ที่ รพ.ศิริราชนั้น เบื้องต้นมี 3 ราย ที่บาดเจ็บสาหัส ประกอบด้วย นายบุญเสริม แสงประเสริฐ กระดูกสะโพกหัก นายวิลาศ ใจจังหรีด ศีรษะแตก ขาซ้ายหัก นายสายันห์ หมื่นวงษ์ แขนขวาใต้ข้อศอกเป็นแผลฉีกเกือบขาด รวมทั้งมีบาดแผลแตกที่หน้าผาก ส่วนอีก 4 รายบาดเจ็บเล็กน้อย ที่เหลืออีก 4 รายสามารถกลับบ้านได้แล้ว
อธิบดีกรมศิลปากรนำทีมงานตรวจ สอบความเสียหายหอระฆังภายในวัดพระยาทำวรวิหาร หลังทรุดตัวขณะยกฐานเพื่อบูรณปฏิสังขรณ์ พบโครงสร้างเสียหายรุนแรง เสี่ยงต่อการพังทลาย ต้องทำใหม่ให้เหมือนเดิมมากที่สุด
ข่าวหน้า 1,กรมศิลปากร,วัดพระยาทำวรวิหาร,หอระฆัง,หอระฆังล้มทับ,ข่าวทั่วไป